wannaphong/clean_thaiwikipedia huggingface dataset:
# กุ้งมังกรญี่ปุ่น
กุ้งมังกรญี่ปุ่น (; อิเสะ-เอบิ) เป็นครัสเตเชียนชนิดหนึ่ง จำพวกกุ้งมังกร (Palinuridae) มีชื่อวิทยาศาสตร์ว่า Panulirus japonicus

เป็นกุ้งมังกรที่มีเปลือกและส่วนหัวเป็นสีส้มเข้มหรือสีแดง ขนาดเมื่อโตเต็มที่ยาวได้มากกว่า 30 เซนติเมตร หรือหนึ่งฟุต อาศัยอยู่ตามโขดหินในทะเลรอบ ๆ ญี่ปุ่น, จีน, เกาหลี และไต้หวัน เป็นกุ้งที่ออกหากินในเวลากลางคืน

ที่ญี่ปุ่น สถานที่ ๆ ขึ้นชื่อว่าเป็นแหล่งที่มีกุ้งมังกรญี่ปุ่นชุกชุมและขึ้นชื่อมากที่สุด คือ อ่าววะกุ ในเขตเมืองชิมะ จังหวัดมิเอะ ทางตอนใต้ของประเทศ โดยชาวประมงจะวางลอบดักกุ้งในเวลากลางคืน ซึ่งเป็นช่วงที่กุ้งออกหากิน และกลับมาดึงอวนในเวลาเช้าตรู่ ในการวางอวนแต่ละครั้งจะวางประมาณ 10 จุด ในแต่ละจุดจะมีกุ้งมังกรญี่ปุ่นติดมาประมาณ 100 ตัว
thumb|left|กุ้งมังกรญี่ปุ่นซาชิมิ
กุ้งมังกรญี่ปุ่น จัดเป็นอาหารทะเลที่รสชาติอร่อย เนื้อขาวมีรสหวาน และมีราคาซื้อขายที่แพงมาก สามารถนำไปปรุงเป็นอาหารต่าง ๆ ได้มากมาย โดยการรับประทานในแบบญี่ปุ่นดั้งเดิม คือ การรับประทานสด ๆ แบบซาชิมิ โดยตัดส่วนหัวของกุ้งแยกออกจากลำตัว เมื่อรับประทานเนื้อสด ๆ ต้องรับประทานร่วมกับมันกุ้งที่แคะออกจากส่วนหัวด้วยเพื่อเพิ่มรสชาติ และการใช้ไม้แหลมเสียบทะลุตัวกุ้งจากส่วนท้าย แล้วนำไปย่างสด ๆ โรยเกลือทั้งที่กุ้งยังเป็น ๆ อยู่ เพื่อรับประทานเป็นกุ้งมังกรญี่ปุ่นโรยเกลือ
# ฉิน หวง
ฉิน หวง   เป็นนักแสดงภาพยนตร์โทรทัศน์ชาวฮ่องกง ที่มีชื่อเสียงเป็นที่จดจำในฐานะผู้รับบทจิวแป๊ะทง ในภาพยนตร์โทรทัศน์เรื่อง มังกรหยก ฉบับของทีวีบี ในปีค.ศ.1983 โดยเขาเคยรับบทนี้มาก่อนใน มังกรหยก ฉบับเจียซือ ในปี ค.ศ. 1976 
ฉิน หวง มีชื่อจริงว่า Leung Yat Shing (梁日成)   เนื่องจากมีร่างกายอ้วนท้วน จึงได้รับบทชายอ้วน อารมณ์ดีมาตลอดชีวิตการแสดง

ในปี 2008 มีข่าวว่าเขาประสบอุบัติเหตุตกน้ำ ระหว่างเดินกลับจากงานเลี้ยงของสถานีโทรทัศน์ทีวีบีด้วยอาการเมามาย เขาจมน้ำ ไม่ได้สติ และอยู่ในอาการโคม่าเป็นเวลาหลายวัน แต่ก็รอดชีวิตมาได้ในที่สุด TVB veteran artiste Chun Wong drunk and drowned at sea: Life in Danger!  Shintao daily July 13, 2008

เกร็ดเล็กเกร็ดน้อย
ฉินหวง ผู้รับบท เฒ่าทารก จิวแป๊ะทง ในภาคก๊วยเจ๋งถึงสองครั้งคือมังกรหยก 1976 และ มังกรหยก 1983 เขากล่าวกับสื่อเมื่อปี พ.ศ. 2563 ว่า ตัวเขาร่วมงานกับนักแสดงนำหญิง มามากมาย แต่สำหรับเขา องเหม่ยหลิง คือ นักแสดงหญิงที่เขาอยากร่วมงานด้วยมากที่สุด (สำหรับเขา)เธอสวยและมีนิสัยดี
# เอ๋าไป้
กูวาลเจีย โอโปย (แมนจู: Gūwalgiya Oboi;  กวาเอ่อร์เจีย เอ๋าไป้) (ค.ศ. 1610–1669) เป็นผู้บัญชาการทหารและข้าราชบริพารที่โดดเด่นของแมนจู ซึ่งรับราชการในตำแหน่งต่างๆ ทางการทหารและการบริหารภายใต้จักรพรรดิ 3 พระองค์ที่สืบเนื่องกันของราชวงศ์ชิงตอนต้น

 ชีวิตในวัยเด็กและการรับราชการทหาร 

เอ๋าไป้เป็นบุตรชายของนายทหารในตระกูล กูวาลเจีย ซึ่งอยู่ในสังกัดกองธงขอบเหลืองของข่านแห่งโฮ่วจิน ต่อมาได้เป็นผู้รับใช้จักรพรรดิชิงไท่จง พ่อของเขานั้นเป็นหัวหน้าผู้รักษาประตูเมืองของเมืองมุกเดน ขณะที่ลุงของเขายังเป็นหนึ่งในนายทหารที่น่าไว้วางใจของนูรฮาร์ชี หลักฐานที่กล่าวถึงเอ๋าไป๋ครั้งแรกได้ระบุในหนังสือ พงศาวดารแห่งชิงไท่จง (清太宗实录) ซึ่งกล่าวว่า เขาได้ขับไล่ทหารหมิงได้และได้รับการปูนบำเหน็จพอสมควร

เอ๋าไป้เข้ารับราชการทหารเมื่อประมาณปี ค.ศ. 1634 ในรัชสมัยของ จักรพรรดิชิงไท่จง ในฐานะทหารชั้นผู้น้อยของกองกำลังทหารม้า เขาได้ต่อสู้และรบกับทหารของราชวงศ์หมิงไปหลายครั้งและ และมีชื่อเสียงจากความกล้าหาญของตนเอง จนได้เลื่อนเป็นนายกอง ในปี 1637 ระหว่างสงครามรุกรานเกาหลีครั้งที่สอง เอ๋าไป้ได้ยึดครองเกาะผี ทางใต้ของแม่น้ำยาลูและได้ทำการรบกับทหารหมิงจนได้รับยศพันเอกชั้นสาม และได้รับนามว่า "ปาถูหลู่" (巴图鲁) หมายถึง นักรบผู้ชาญฉลาด

เอ๋าไป้ได้กระทำความดีความชอบช่วยเหลือจักรพรรดิราชวงศ์ชิงในการยึดครองประเทศจีนจนได้รับยศและตำแหน่งที่สูงขึ้นเรื่อย ๆ

 ความดีความชอบ  

เอ๋าไป้ได้เข้าสังกัดเป็นนายทหารกองธงขอบเหลืองของ จักรพรรดิชิงไท่จง เมื่อทรงสวรรคต องค์ชายเหาเก๋อ พระราชโอรสองค์โต ก็ได้เข้ามาควบคุมแทน แต่ต่อมาเมื่อ รุ่ยชินอ๋อง ได้สั่งควบคุมกองทหารแปดธงทั้งหมด ทำให้องค์ชายเหาเก๋อทรงถูกจำคุกและสิ้นพระชนม์ ส่วนเอ๋าไป้ถูกถอดยศและตำแหน่งด้วยข้อหา อวดอ้างการรบที่พ่ายแพ้ และสนับสนุนเหาเก๋อเป็นจักรพรรดิ ภายหลังเมื่อ รุ่ยชินอ๋อง สิ้นพระชนม์ เอ๋าไป๋ได้รับตำแหน่งและยศคืนจาก ซุ่นจื้อฮ่องเต้ 

 ผู้สำเร็จราชการและความขัดแย้งกับคังซีฮ่องเต้ 

ภายหลังเมื่อ ซุ่นจื้อฮ่องเต้ ทรงเสด็จสวรรคต เอ๋าไป้ได้ขึ้นเป็นผู้สำเร็จราชการแทนพระองค์ แต่ในเวลาต่อมากลับแสดงกิริยาที่ไม่เหมาะสมต่อ ฮ่องเต้ โดยเฉพาะการสั่งประหาร ซูเค่อซาฮา และมีความพยายามจะก่อกบฏ ทำให้ จักรพรรดิคังซี ทรงสั่งจับกุมด้วยข้อหา 24 ข้อ แต่เนื่องจากความดีความชอบ ทำให้มีการละเว้นโทษประหาร และจำคุกแทน และต่อมาก็เสียชีวิตในที่สุด

ภายหลังเมื่อ จักรพรรดิยงเจิ้ง ขึ้นครองราชย์ ทรงได้คืนยศให้กับเอ๋าไป้ แต่ต่อมาในยุคของ จักรพรรดิเฉียนหลง เขากลับถูกลดยศหลังจากการพิจารณาส่วนดีและส่วนเสียของเขา

 วัฒนธรรมร่วมสมัย 

ในนิยายของกิมย้งเรื่อง อุ้ยเสี่ยวป้อ ได้กล่าวถึงเอ๋าไป้ในฐานะผู้สำเร็จราชการและถูกสั่งคุมขัง ก่อนที่จะถูกอุ้ยเสี่ยวป้อฆ่าในภายหลัง
# ทอม ฟิลลิปส์
ทอมัส แฮนนิแฟน (Thomas Hannifan) หรือที่รู้จักในWWEนาม ทอม ฟิลลิปส์ (Tom Phillips) เป็นผู้บรรยาย, ผู้สัมภาษณ์มวยปล้ำอาชีพชาวอเมริกัน
# นิวยอร์กซิตี้บอย
นิวยอร์กซิตี้บอย  เป็นเพลงของอังกฤษโดยวงเพตชอปบอยส์ ออกจำหน่ายเมื่อเดือนกันยายน ปี พ.ศ. 2542

Track listing
UK CD single 1: Parlophone
 "New York City boy" (radio edit)
 "The Ghost of Myself"
 "New York City boy" (The Almighty Definitive Mix)
 "New York City boy" (Enhanced video)

UK CD single 2: Parlophone
 "New York City boy" (album version)
 "Casting a Shadow"
 "New York City boy (Superchumbo's Uptown Mix)
 "Casting a Shadow" (enhanced eclipse video footage)

UK cassette single
 "New York City boy" (radio edit)
 "The Ghost of Myself"
 "New York City boy" (The Almighty Definitive Mix)

US CD single: Parlophone/ Sire Records
 "New York City boy" (radio edit)
 "New York City boy" (The Superchumbo uptown mix)
 "New York City boy" (The Superchumbo downtown dub)
 "New York City boy" (The Almighty definitive mix)
 "New York City boy" (The Almighty man on a mission mix)
 "New York City boy" (The Thunderpuss 2000 club mix)
 "New York City boy" (The Thunderdub)
 "New York City boy" (The Morales club mix)
 "New York City boy" (The Lange mix)

UK remixes double vinyl: Parlophone
 "New York City boy" (The Morales club mix)
 "New York City boy" (The Almighty man on a mission mix)
 "New York City boy" (The Lange mix)
 "New York City boy" (The Thunderpuss 2000 club mix)
 "New York City boy" (The Superchumbo donwtown dub)

UK quad vinyl: Parlophone
 "New York City boy" (Almighty definitive mix)
 "New York City boy" (Almighty man on a mission mix)
 "New York City boy" (Superchumbo's uptown mix)
 "New York City boy" (Superchumbo's downtown dub)
 "New York City boy" (The Morales club mix)
 "New York City boy" (Thunderpuss 2000 club mix)
 "New York City boy" (The Lange mix)

Chart positions
Chart positions (1999)Peak positionDenmark (Tracklisten)Billboard: Hits of the World, November 20, 19996Switzerland (Schweizer Hitparade)Various peaks20Sweden (Sverigetopplistan)9United Kingdom (The Official Charts Company)14U.S. Billboard Hot Dance Club Play1

Chart successions
# เหรียญลูกเสือยั่งยืน
เหรียญลูกเสือยั่งยืน เป็นเครื่องราชอิสริยาภรณ์ที่สร้างขึ้นตามพระราชบัญญัติลูกเสือ พ.ศ. 2551 หมวด 5 เหรียญลูกเสือและการยกย่องเชิดชูเกียรติพระราชบัญญัติลูกเสือ พ.ศ. 2551  ราชกิจจานุเบกษา เล่ม 125 ตอนที่ 42 ก หน้า 111 4 มีนาคม พ.ศ. 2551 จัดสร้างขึ้นสำหรับพระราชทานเป็นบำเหน็จความชอบในราชการให้แก่บุคคลากรทางการลูกเสือเท่านั้น

 ลักษณะของเหรียญ 
ตามพระราชบัญญัติลูกเสือ พ.ศ. 2551 มาตรา 62พระราชบัญญัติลูกเสือ พ.ศ. 2551 (http://kormor.obec.go.th/act/act071.pdf) ได้กำหนดลักษณะของเหรียญลูกเสือยั่งยืน ไว้ว่า เหรียญลูกเสือยั่งยืน มีลักษณะเป็นเหรียญเงินรูปหกเหลี่ยมตัวเหรียญหมุนได้ ขนาดเส้นผ่าศูนย์กลาง 3.3 เซนติเมตร มีมุมแหลมอยู่ด้านบนติดกับห่วงห้อยร้อยแพรแถบมีขอบสองชั้น ด้านหน้ากลางเหรียญมีหน้าเสือประกอบวชิระทำเป็นลายดุน ภายในกรอบเป็นวงกลม ยกระดับพ่นทรายด้าน ด้านหลังเป็นตราคณะลูกเสือแห่งชาติ ขอบเหรียญเบื้องล่างมีข้อความว่า “บำเหน็จแห่งความยั่งยืน” อยู่บนพื้นพ่นทรายด้าน ด้านบนแพรแถบเป็นเข็มกลัดมีลักษณะเป็นแถบโลหะสีเงิน ภายในมีข้อความว่า “เสียชีพอย่าเสียสัตย์” ล้อมด้วยรูปเกลียวเชือกผูกเป็นปมเงื่อนพิรอด แพรแถบกว้าง 3 เซนติเมตร มีริ้วสีแดงกว้าง 11 มิลลิเมตร อยู่กลาง ริมทั้งสองข้างมีริ้วสีดำกว้าง 3 มิลลิเมตร ถัดจากริ้วสีดำเป็นริ้วสีขาวกว้าง 2 มิลลิเมตร และริ้วสีเหลืองอยู่ริมแพรแถบกว้าง 4.5 มิลลิเมตร ประดับที่อกเสื้อเหนือปกกระเป๋าเบื้องซ้าย

 เงื่อนไขการรับพระราชทาน 

ตามพระราชบัญญัติลูกเสือ พ.ศ. 2551 มาตรา 61พระราชบัญญัติลูกเสือ พ.ศ. 2551 (http://kormor.obec.go.th/act/act071.pdf) ได้กำหนดไว้ว่า ให้มีเหรียญลูกเสือยั่งยืนเป็นเครื่องราชอิสริยาภรณ์ ไว้สำหรับพระราชทานเป็นบำเหน็จความชอบในราชการให้แก่บุคลากรทางการลูกเสือที่ปฏิบัติหน้าที่อย่างต่อเนื่องเป็นระยะเวลาไม่น้อยกว่าสิบห้าปี (15 ปี) ด้วยความวิริยะอุตสาหะ ทำงานด้วยความเรียบร้อย ไม่เกิดความเสียหาย ก่อให้เกิดผลดีต่อกิจการลูกเสือ ตามหลักเกณฑ์ที่คณะกรรมการบริหารลูกเสือแห่งชาติกำหนด แต่ในปัจจุบันยังไม่มีหลักเกณฑ์การรับพระราชทานตามที่ระบุไว้ในกฎหมาย
# เต่าบึงจุด
ระวังสับสนกับ: เต่าบึงดำ

เต่าบึงจุด  หรือ เต่าบึงดำลายจุด หรือ เต่าดำแฮมิลตัน (Chelonia.org) เต่าชนิดหนึ่ง จัดอยู่ในวงศ์เต่านา (Geoemydidae)

จัดเป็นเพียงเต่าเพียงชนิดเดียวเท่านั้นที่อยู่ในสกุล Geoclemys โดยชื่อ แฮมิลตัน ที่เป็นทั้งชื่อสามัญและชื่อวิทยาศาสตร์นั้น ตั้งขึ้นเพื่อเป็นเกียรติแก่นักธรรมชาติวิทยาชาวสกอต ฟรานซิส แฮมิลตันBeolens B, Watkins M, Grayson M. 2011. The Eponym Dictionary of Reptiles. Baltimore: Johns Hopkins University Press. xiii + 296 pp. . (Geoclemys hamiltonii, p. 114).

เต่าบึงจุด เป็นเต่าขนาดเล็ก ขนาดโตเต็มที่ไม่เกิน 1 ฟุต มีลักษณะเด่น คือ ทั้งตัวและกระดองมีสีคล้ำเช่น สีดำ หรือสีน้ำตาลเข้ม ตามหัวลำตัวและกระดองมีจุดกลมสีเหลืองหรือสีขาวกระจายอยู่ทั่ว ขนาดของเพศผู้โตเต็มที่ไม่เกิน 11–12 นิ้ว และ เพศเมียมีขนาดเล็กกว่าเพศผู้ ขนาด 7–8 นิ้ว มีฤดูผสมพันธุ์ ปีละ 2 ครั้ง ในช่วงเดือนมกราคม และ เดือนกรกฎาคม ออกไข่ครั้งละ 6–10 ฟอง ระยะฟักไข่ 60–65 วัน อายุยืนประมาณ 15–20 ปี เป็นเต่าที่พบแพร่กระจายพันธุ์ในแหล่งน้ำจืดของอนุทวีปอินเดีย เช่น อินเดีย, บังกลาเทศ, ปากีสถาน
thumb|left|ส่วนหัว

เต่าบึงจุด เป็นเต่าที่นิยมเลี้ยงกันเป็นสัตว์เลี้ยง โดยเชื่อว่าทำให้ผู้เลี้ยงได้มีชีวิตที่ยืนยาว มีความอยู่เย็นเป็นสุข ทำให้มีสนนราคาซื้อขายที่แพงมาก โดยเต่าขนาดเล็กมีราคาประมาณ 4,000 บาท และเต่าขนาดใหญ่ถึง 10,000 บาท 

ซึ่งเต่าดำแฮมิลตัน เป็นสัตว์ที่มีรายชื่อห้ามซื้อขายในอนุสัญญาว่าด้วยการค้าระหว่างประเทศซึ่งชนิดสัตว์ป่าและพืชป่าที่ใกล้สูญพันธุ์  (CITES)  แต่ก็เป็นเต่าที่มีลักลอบนำเข้ามาจากต่างประเทศ คราวละมาก ๆ ในครั้งเดียวโดยเก็บซ่อนไว้ในกระเป๋าเดินทาง และถูกมัดด้วยถุงพลาสติกหรือสก๊อตเทป ทำให้เต่าส่วนมากอ่อนแอ สภาพร่างกายขนาดน้ำและอาหาร และทำให้มีสภาพใกล้ตายได้

ในประเทศไทย มีการเพาะขยายพันธุ์สำเร็จเป็นครั้งแรกที่สวนสัตว์ดุสิต โดยลูกเต่าได้ฟักออกจากไข่เป็นตัวเมื่อวันที่ 27 เมษายน ค.ศ. 2018 จำนวนทั้งสิ้น 10 ตัว จากไข่ทั้งหมด 11 ฟอง และเปิดให้บุคคลทั่วไปเข้าชมได้เมื่อต้นเดือนกรกฎาคม ปีเดียวกัน
# ปูเฮเกะ
ปูเฮเกะ หรือ ปูซะมุไร  เป็นปูทะเลขนาดเล็กชนิดหนึ่ง อาศัยอยู่ในท้องทะเลแถบเมืองชิโมะโนะเซะกิ จังหวัดยะมะงุจิ ทางตอนใต้ของญี่ปุ่น

ปูเฮเกะ มีลักษณะเด่น คือ บนกระดองมีลวดลายที่มีลักษณะเหมือนใบหน้ามนุษย์ที่กำลังโกรธเกรี้ยวหรือหน้ากากซะมุไร ซึ่งชาวญี่ปุ่นเชื่อว่า ปูชนิดนี้เป็นดวงวิญญาณของเหล่านักรบซะมุไรตระกูลเฮเกะ หรือไทระที่กลับชาติมาเกิด หลังจากได้ถูกฆ่าตายล้างตระกูลหรือกระโดดน้ำฆ่าตัวตายในท้องทะเลแถบนี้เมื่อปี ค.ศ. 1185 ในยุทธการดันโนะอุระ ซึ่งเป็นส่วนหนึ่งของสงครามเก็มเป ที่เป็นสงครามแย่งชิงความเป็นใหญ่ระหว่าง 2 ตระกูลใหญ่ คือ ไทระ กับ มินะโมะโตะ และฝ่ายมินะโมะโตะเป็นฝ่ายชนะMetropolis, "Fortean Japan", 27 June 2008, p. 12. จึงมีเรื่องเล่าต่าง ๆ เกี่ยวกับดวงวิญญาณที่ยังไม่สงบของสมาชิกเหล่าตระกูลไทระต่าง ๆ บ้างก็ว่าชาวประมงในแถบนี้เห็นดวงไฟวิญญาณบนท้องทะเลในเวลาค่ำคืน 
thumb|left|upright=1.2|ภาพอุกิโยะของดวงวิญญาณตระกูลไทระ ปูไฮเกะ ปรากฏอยู่ทางด้านซ้าย วาดโดยอุตะงะวะ คุนิโยะชิ
ในทางวิทยาศาสตร์ นักวิทยาศาสตร์เชื่อว่า ปูไฮเกะเป็นผลมาจากการคัดสรรเทียม ซึ่งมาจากฝีมือมนุษย์ โดยชาวประมงในแถบนี้เมื่อจับปูชนิดตัวหนึ่งนี้ได้ ที่มีรูปลักษณะที่ประหลาดบนกระดองจึงไม่กล้าจับมา และได้โยนลงทะเล ปูที่มีกระดองประหลาดนั้นจึงได้ผสมพันธุ์และขยายพันธุ์กับปูตัวอื่น ๆ จนกลายมาเป็นปูที่มีกระดองที่มีใบหน้ามนุษย์เช่นนี้มากมาย กอรปกับที่มีเรื่องเล่าเช่นนี้ในท้องถิ่นจึงเกิดเป็นจินตภาพขึ้นมา
# สโมสรคริกเกตและฟุตบอลเจนัว
เจนัว คริกเก็ต แอนด์ ฟุตบอล คลับ   หรือเรียกสั้นๆว่า  เจนัว  เป็นสโมสรฟุตบอลในลีก เซเรียอา ที่ตั้งอยู่ในเมือง เจนัว ซึ่งถือได้ว่า
สโมสรแห่งนี้เป็นแชมป์ลีกทีมแรกของ อิตาลี

 ประวัติ 
 สโมสรฟุตบอลเจนัว  ก่อตั้งขึ้นเมื่อวันที่ 7 กันยายน ค.ศ. 1893 ในชื่อของ  เจนัว คริกเก็ต แอนด์ แอธเลติก คลับ  ซึ่งต่อมาทางสโมสรได้
เปลี่ยนเป็นสโมสรฟุตบอลจึงตัดคำว่า  แอธเลติก  ออก เป็นสโมสร ที่ประสบความสำเร็จเป็นอย่างมาก ในช่วงยุคแรก ของลีก เซเรียอา

 เกียรติประวัติ 

 ระดับประเทศ 

 ลีกอิตาเลียนแชมป์เปียนชิป/เซเรียอา
 ชนะเลิศ (9): 1897–98, 1898–99, 1899–00, 1901–02, 1902–03, 1903–04, 1914–15, 1922–23, 1923–24
 รองชนะเลิศ (8): 1900–01, 1904–05, 1912–13, 1913–14, 1921–22, 1924–25, 1927–28, 1929–30

 โกปปาอีตาเลีย
 ชนะเลิศ (1): 1936–37
 รองชนะเลิศ (1): 1939–40

 เซเรียบี
 ชนะเลิศ (6): 1934–35, 1952–53, 1961–62, 1972–73, 1975–76, 1988–89
 รองชนะเลิศ (1): 1980–81

 เซเรียซี
 ชนะเลิศ (1): 1970–71
 รองชนะเลิศ (1): 2005–06
# กอตทูบีแดร์ (เพลง)
กอตทูบีแดร์  เป็นเพลงที่แต่งโดย Elliot Willensky ให้กับศิลปินชาวอเมริกัน ไมเคิล แจ็กสัน ซึ่งเวอร์ชันเดิมที่ถูกปล่อยออกมาเป็นซิงเกิลเดี่ยวครั้งแรกของเขาในปี ค.ศ. 1971 ค่ายเพลงโมทาวน์เรเคิดส์ เพลงนี้ผลิตโดย Hal Davis และบันทึกเสียงไว้ที่ Motown's Hitsville West studios ในฮอลลีวูด

ซิงเกิลกลายเป็นความสำเร็จทันที ติดชาร์ตอันดับที่ 1 ในชาร์ตซิงเกิลอาร์แอนด์บี และป็อปของ Cashbox ในขณะที่ติดชาร์ตอันดับที่ 4 ในบิลบอร์ดชาร์ตซิงเกิลอาร์แอนด์บี และป็อป

รายชื่อเพลง
A. "Got To Be There" – 3:23
B. "Maria (You Were the Only One)" – 3:41

ชาร์ต

ชาร์ตประจำสัปดาห์
 ชาร์ต (1971–72) ตำแหน่งสูงสุดAustralian ARIA Singles Chart83Canadian RPM Top Singles3UK Singles Chart5US Billboard Hot 1004US Billboard Best Selling Soul Singles4US Billboard Easy Listening14US Cash Box Top 1001

ชาร์ตสิ้นปี
 ชาร์ต (1971) ตำแหน่ง Canada 38
# วอตซัพวิตยู
วอตซัพวิตยู (หรือมักจะเขียนว่า) เป็นเพลงในปี ค.ศ. 1993 โดยเอ็ดดี้ เมอร์ฟี ร่วมกับไมเคิล แจ็กสัน รวมอยู่ในแทร็คที่ 6 สตูดิโออัลบั้มที่ 3 ของเมอร์ฟี Love's Alright แจ็คสันตัดสินใจที่จะมีส่วนร่วมในเพลงและวิดีโอตั้งแต่ที่เขาคิดว่าเนื้อเพลงที่มีข้อความเชิงบวก

มิวสิกวิดีโอ
"Whatzupwitu" ได้รับการกล่าวสำหรับมิวสิกวิดีโอ ที่กำกับโดย Wayne Isham และ Klasky Csupo ซึ่งได้รับแรงบันดาลใจจากหน้าปกอัลบั้ม และยังใช้คอมพิวเตอร์กราฟิกส์Eddie Murphy ft Michael Jackson - Whatzupwitu ในมิวสิกวิดีโอนี้ด้วย ต่อมาเมอร์ฟีได้เป็นแขกรับเชิญในมิวสิกวิดีโอของแจ็คสัน "Remember the Time" มันได้รับการโหวตจากผู้ชมเอ็มทีวีในปี ค.ศ. 1999 เป็นหนึ่งในสามเพลงที่ห่วยที่สุดของเวลาทั้งหมด และนำออกทางช่องอย่างถาวร

รายชื่อเพลง

CD maxi single (Netherlands)
 "Whatzupwitu" (album version) – 3:21
 "Whatzupwitu" (instrumental version) – 3:21
 "I Was a King" (radio edit) – 4:05

12" promo (US)
A1. "Whatzupwitu" (Klub mix full) – 7:21
A2. "Whatzupwitu" (Klub mix edit) – 3:52
A3. "Whatzupwitu" (Hip hop remix) – 4:47
B1. "Whatzupwitu" (Eclipse mix) – 6:30
B2. "Whatzupwitu" (LP version) – 3:21
B3. "Whatzupwitu" (Klub mix dub) – 6:34

12" single (US)
A. "Whatzupwitu" (Klub Full mix) – 7:12
B1. "Whatzupwitu" (Klub mix edit) – 3:52
B2. "Whatzupwitu" (Hip hop remix edit) – 3:47

CD promo (US)
"Whatzupwitu" (Klub mix edit) – 3:52
"Whatzupwitu" (Hip hop remix edit) – 3:47
"Whatzupwitu" (Klub mix full) – 7:21
"Whatzupwitu" (Eclipse mix) – 6:30
"Whatzupwitu" (Hip hop remix) – 4:47
"Whatzupwitu" (LP version) – 3:21

CD single (France)
 "Whatzupwitu" – 3:21
 "Whatzupwitu" (instrumental) – 3:19

ชาร์ต
 ชาร์ต (1993) ตำแหน่งสูงสุด Australia (ARIA) 88
# มะฮ์ดี
ตามแนวคิดทางอวสานวิทยาของศาสนาอิสลาม มะฮ์ดี  ( ผู้ถูกนำทาง [โดยพระเจ้า]) คือบุคคลหนึ่ง ที่นบีมุฮัมมัดพยากรณ์ว่าจะมาขจัดความชั่วร้าย และปกครองโลกเป็นเวลาหลายปีMartin, Richard C., ed. (2004), "Mahdi", Encyclopedia of Islam and the Muslim world, Thompson Gale, 421 และสร้างสันติสุขบนโลกก่อนที่ถึงวันกิยามะฮ์บรรจง บินกาซัน, ''สารานุกรมอิสลาม ฉบับเยาวชนและผู้เริ่มสนใจ", 2547, หน้า 80-1

 ชีอะฮ์ 
ชาวมุลสลิมชีอะฮ์เชื่อว่าอิมามคนที่ 12 ผู้มีนามว่ามุฮัมมัด อัลมะฮ์ดี คือมะฮ์ดีที่นบีมุฮัมมัดพยากรณ์ไว้ในหะดีษ เขาหายสาบสูญไปตั้งแต่วันที่ 4 มกราคม ค.ศ. 874 ขณะอายุเพียง 4 ปี ชาวชีอะฮ์เชื่อว่าท่านยังมีชีวิตอยู่และปกครองชาวชีอะฮ์ผ่านนาอิบ (ตัวแทน) ซึ่งสืบทอดมาจนถึงคนที่ 4 ในปี ค.ศ. 941 จึงมีการประกาศว่าจะไม่มีนาอิบอีกต่อไป เป็นการเข้าสู่การเร้นลับระยะยาว จนกว่าใกล้จะถึงวันสิ้นโลก อิมามอัลมะฮ์ดีจะมาปรากฏตัวเพื่อสถาปนาความดี ความยุติธรรม และสันติสุข

ชาวชีอะฮ์ยังเชื่อว่าอิมามอัลมะฮ์ดีเป็นอมตะ เป็นเจ้าแห่งกาลเวลา (ซอหิบุซซะมาน) เป็นผู้ปกครองจักรวาล สามารถประทานพรทุกประการตามที่มนุษย์วิงวอนขอพรหรือขอความช่วยเหลือมาอย่างนอบน้อมราชบัณฑิตยสถาน, พจนานุกรมศัพท์ศาสนาสากล อังกฤษ-ไทย  ฉบับราชบัณฑิตยสถาน, 2552, หน้า 521-2
# อู๋จ้งยง
จ้งยง  เป็นกษัตริย์องค์ที่สองของแคว้นอู๋ในสมัยจีนโบราณตามประวัติศาสตร์ดั้งเดิม

ชื่อสกุลของเขาคือ "จี" (姬) และชื่อตัวคือ "ยง" ส่วน "จ้ง" นั้นเป็นบรรดาศักดิ์สำหรับราชบุตรองค์ที่สองของพระเจ้าโจวไท่ (周太王) กับพระนางเจียง (Lady Jiang)

ตามประวัติศาสตร์ดั้งเดิม จี้ลี่ (季歷) ราชบุตรองค์สุดท้องของพระเจ้าโจวไท่ มีสติปัญญาและกำลังเข้มแข็ง ถึงขนาดที่องค์ชายจ้งยงและองค์ชายไท่ปั๋ว (泰伯) ยอมให้องค์ชายจี้ลี่สืบบัลลังก์ของบิดา แล้วพากันไปก่อตั้งแคว้นอู๋ในลุ่มแม่น้ำแยงซีแทนSima Qian. Records of the Grand Historian.

แค้วนอู๋ดังกล่าวตั้งขึ้นที่เมืองเหมย์หลี่ (梅里) ซึ่งต่อมาได้พัฒนาทั้งด้านเกษตรกรรมและระบบชลประทานเป็นอย่างมาก องค์ชายไท่ปั๋วเป็นกษัตริย์อู๋องค์แรก แต่ไร้รัชทายาท องค์ชายจ้งยง พระอนุชา จึงครองราชย์ต่อ เมื่อองค์ชายจ้งยงสิ้นพระชนม์แล้ว ลูกหลานก็ขึ้นเป็นกษัตริย์แคว้นอู๋สืบกันมา
# อู๋ไท่ปั๋ว
ไท่ปั๋ว  เป็นพระโอรสพระองค์แรกของพระเจ้าโจวไท่ (周太王) และเป็นผู้ก่อตั้งแคว้นอู๋ วันประสูติและสวรรคตของพระองค์ยังไม่เป็นที่แน่ชัด

 ประวัติ

พระองค์ประสูติในสกุลจี (姬) แห่งราชวงศ์โจว มีพระอนุชาสองพระองค์ คือ องค์ชายจ้งยง (仲雍) กับองค์ชายจี้ลี่ (季歷) แม้พระองค์เป็นพระโอรสพระองค์แรก แต่พระบิดาต้องการให้เจ้าชายจี้ลี่ซึ่งมีสติปัญญาได้ขึ้นครองราชย์ต่อแทน องค์ชายไท่ปั๋วและองค์ชายจ้งยงจึงไปสร้างแคว้นอู๋ที่เมืองเหมย์หลี่ (梅里) อยู่ในมณฑลเจียงซูปัจจุบัน

องค์ชายไท่ปั๋วได้ขึ้นเป็นกษัตริย์อู๋องค์แรก และสถาปนาเมืองเหมย์หลี่เป็นเมืองหลวง ในสมัยของพระองค์ มีการพัฒนากิจการด้านเกษตรกรรมและชลประทานเป็นอย่างมาก มีรับสั่งให้ขุดคลองชลประทานขึ้นเป็นครั้งแรกคือ คลองตู (Canal Du) เมื่อสวรรคตลงโดยไม่มีพระโอรส องค์ชายจ้งยง พระอนุชา จึงขึ้นครองราชย์ต่อมา นอกจากนี้ มีการสร้างปูชนียสถานให้องค์ชายไท่ปั๋วที่หมู่บ้านเหมย์ (梅村) ในเมืองอู๋ซี โครงสร้างเดิมทำด้วยไม้ แต่ถูกทำลายลงหลายครั้งจากสงคราม มีการบูรณะหลายครั้ง สถาปัตยกรรมส่วนใหญ่ในปัจจุบันมาจากสมัยราชวงศ์ชิง
# หยวน หย่งอี้
หยวน หย่งอี้ (ออกเสียงภาษาจีนว่า  "ยฺเหวียน หย่งอี๋") มีชื่อภาษาอังกฤษ: Anita Yuen "แอนนิตา หยวน"  เธอเป็นที่รู้จักของคนไทยจากภาพยนตร์ต่างๆที่แสดงร่วมกับ หลิว เต๋อหัว, โจว ซิงฉือ เกิดเมื่อวันที่ 4 กันยายน พ.ศ. 2514 ที่ฮ่องกง

ประวัติ
หยวน หย่งอี้ เข้าวงการโดยประกวดมิสฮ่องกงปี 1990 หลังจบมัธยมปลายและเคยคว้ารางวัลตุ๊กตาทองฮ่องกง 2 ปีติดต่อกันเมื่อช่วง 1993 - 1994 คบหากับนักแสดงหนุ่ม จางจื่อหลิน มาตั้งแต่ปี 1993 จนแต่งงานกันในปี 2001 และเคยออกมายอมรับว่า เป็นมือที่สามมาก่อนหน้านี้อีกด้วย

 ผลงานด้านการแสดง 

 ภาพยนตร์ 
 เข้าแก็งค์ไหน หัวหน้าตายหมด
 พยัคฆ์ (ไม่) ร้าย คั้ง คั้ง ฉิก
 “เหมินถู” 《门徒》

ฯลฯ

 ละคร 
 2013 หลงเหมิน สำนักซ่าส์ผ่ายุทธภพ 
 2009 born rich หักเหลี่ยมโหด
 2005 Love's Lone Flower (CTS) / Yi Jiang Chun Shui Xiang Dong Liu
 2002 The Monkey King - Quest For The Sutra as The Goddess of Nine Heaven /The New Judge / The Turbulent Years / Innocently Guilty
 2001 The New Adventures of Chor Lau Heung as Song Xi Hu
 2000 State of Divinity 2000 as Ren Ying Ying
 1999 Hua Mu Lan as Hua Mu Lan
 1992 Angel's Call
 1991 Be My Guest as Fong On Yee

ฯลฯ

รางวัลที่ได้รับ
 1999 Hong Kong Film Award : Nominated for Best Actress for Till Death Do Us Part
 1997 Hong Kong Film Award : Nominated for Best Supporting Actress for Entrance of the P-Side
 1995 Hong Kong Film Award : Won for Best Actress for He's a Woman, She's a Man
 1994 Hong Kong Film Award : Won for Best Actress for C'est La Vie, Mon Chéri
 1993 Hong Kong Film Award : Won for Best New Performer for The Days of Being Dumb
 1990 Miss Hong Kong Pageant: Miss Photogenic / Winner
# ตะแบกเกรียบ
ตะแบกเกรียบ   Pierre เป็นพืชในวงศ์ Lythraceae เป็นไม้พุ่มหรือไม้ต้น เปลือกบางสีน้ำตาล ลอกออกได้เป็นแผ่น ใบเรียงตรงข้าม ใบมีขนสั้นนุ่มสีน้ำตาลอมแดง เมื่อแก่จะไม่มีขนหรือมีขนตามเส้นใบด้านล่าง ดอกช่อ ดอกสีชมพูอมม่วงหรืออมขาว กลีบเลี้ยงรูปถ้วย ด้านนอกมีขนสั้นนุ่ม มี 6 กลีบ ทรงสามเหลี่ยม ติดทน กลีบดอก 6 กลีบ มีก้านกลีบ เกสรเพศผู้จำนวนมาก อันที่อยู่ด้านนอกยาวกว่าอันด้านใน รังไข่มีขนสีขาว เกสรเพศเมียเรียวยาว ยอดเกสรเป็นตุ่ม ผลแห้งแตก เกลี้ยง หรือมีขนส่วนปลาย เมล็ดจำนวนมาก มีปีก พบในไทยทุกภาค ยกเว้นภาคใต้และในเขตอินโดจีน
 อ้างอิง 
 http://web3.dnp.go.th/botany/plantdetail.aspx?monthno=201308&smonthname=August&slanguage=thai
# อันดับเตยทะเล
อันดับเตยทะเล หรือ Pandanales เป็นอันดับหนึ่งของพืชมีดอกในกลุ่มพืชใบเลี้ยงเดี่ยว อันดับนี้มีความสัมพันธ์ในระดับพี่น้องกับอันดับกลอย

 การจัดจำแนก 
ระบบ APG III จัดให้อันดับนี้มีสมาชิก 5 วงศ์คือ:
 Cyclanthaceae
 Pandanaceae
 Stemonaceae
 Triuridaceae
 Velloziaceae
# รง
รง หรือรงทอง  เป็นพืชในวงศ์ Guttiferae เป็นไม้ยืนต้นไม่ผลัดใบเปลือกสีเทาเรียบ ยางเหนียวสีเหลือง ใบเดี่ยว ออกตรงข้าม เหนียวคล้ายหนัง ดอกสีเหลืองซีด กลิ่นหอม ผลกลม เนื้อนุ่ม เมล็ดมีเนื้อเป็นเยื่อหุ้มอยู่

ยางเหนียวนี้เรียก gamboge ได้จากรอยกรีดบนเปลือกลำต้น สีเหลืองทอง ใช้เป็นยาทาไม้ แลกเกอร์ สีและหมึก เป็นยาถ่ายอย่างแรง ทำให้อาเจียน ใช้เป็นยาถ่ายพยาธิตัวตืดในสัตว์ ในน้ำยางสีเหลืองประกอบด้วยเรซิน 70 – 80% ยางเหนียว 15 – 25% กรดที่มีมากคือกรดแคมโปอิก เป็นไม้พื้นเมืองในกัมพูชา เวียดนามใต้และไทย
# รอยัลรัมเบิล (1988)
รอยัลรัมเบิล (1988)  เป็นรายการมวยปล้ำอาชีพศึกใหญ่ หรือ เพย์-เพอร์-วิว ของ ดับเบิลยูดับเบิลยูเอฟ ในปี 1988 ซึ่งจะจัดเป็นปีแรก สถานที่จัดคือ Copps Coliseum ในเมืองHamilton, Ontario สหรัฐอเมริกา โดยจะจัดในวันที่ 24 มกราคม พ.ศ. 2531 ซึ่งจัดหลังจากศึก เซอร์ไวเวอร์ซีรีส์ (1987) โดยจะมีแมทช์การปล้ำรอยัลรัมเบิล

แมตช์การปล้ำ
#แมทช์การปล้ำกำหนดการปล้ำเวลา1Ricky Steamboat ชนะ Rick Rude โดยการทำฟาล์วแมทช์การปล้ำเดี่ยว17:002The Jumping Bomb Angels (Noriyo Tateno และItsuki Yamazaki) ชนะ The Glamour Girls (Judy Martin และLeilani Kai) (c) (พร้อมด้วย Jimmy Hart)แมทช์การปล้ำจับกด 2 ใน 3 ยก เพื่อชิงแชมป์WWF Women's Tag Team Championship15:003Jim Duggan ชนะ แมตช์การปล้ำรอยัลรัมเบิล 30 คน, โดยจับเหวี่ยง One Man Gang (พร้อมด้วย Jimmy Hart และFrenchy Martin) เป็นคนสุดท้ายแมตช์การปล้ำรอยัลรัมเบิล 30 คน33:004The Islanders (Haku และTama) ชนะ The Young Stallions (Paul Roma และJim Powers)แมทช์การปล้ำจับกด 2 ใน 3 ยก14:00

ทุกๆ 2 นาที จะมีนักมวยปล้ำออกมา 1 คน

ออกมาคนที่รายชื่อถูกเหวี่ยงออกเป็นคนที่ถูกเหวี่ยงออกโดยเวลาที่ถูกเหวี่ยงBret HartMuraco25:42Tito SantanaHart and Neidhart10:41Butch ReedRoberts03:18Jim NeidhartHillbilly Jim19:06Jake Roberts10One Man Gang21:52Harley RaceMuraco10:03Jim BrunzellVolkoff12:06Sam HoustonBass14:39Danny Davis13Duggan17:5110Boris ZhukovRoberts and Brunzell02:3311Don Muraco17Bravo and One Man Gang16:1612Nikolai Volkoff11Duggan11:4013Jim Dugganผู้ชนะ14:4314Ron Bass16Muraco10:1415B. Brian BlairOne Man Gang05:5016Hillbilly Jim12One Man Gang05:5517Dino Bravo18One Man Gang08:121814Bravo and One Man Gang03:5119One Man Gang19Duggan06:5020Junkyard Dog15Bass02:08

ดูเพิ่ม
 รอยัลรัมเบิล
 รายชื่อรายการเพย์-เพอร์-วิวของดับเบิลยูดับเบิลยูอี